Laterano kanauninkai

Laterano kanauninkai (arba Regulos kanauninkai, Laterano Švenčiausiojo Išganytojo regulos kanauninkų kongregacija, Švenčiausiojo Išganytojo Laterano regulos kanauninkų kongregacija; , santr. CRL) – katalikų vienuolių ordinas, kuris vadovaujasi šv. Augustino regula. Šūkis – Cor unum et anima una („Viena širdis ir viena siela“). Pirmasis abatas reziduoja Romoje.Canons Regular of the Congregation of the Most Holy Saviour of the Lateran (C.R.L.). Gcatholic.org (tikrinta 2025-11-25). 2006 m. veikė Argentinoje, Belgijoje, Brazilijoje, Didžiojoje Britanijoje, Italijoje, Ispanijoje, Lenkijoje, Prancūzijoje, Nyderlanduose, Urugvajuje, turėjo apie 260 narių.

 Istorija 

Ištakos siekia IV–V a., kai dalis vyskupijų kanauninkų, sekdami apaštalų pavyzdžiu, gyveno vienuolių bendruomenėje ir valdė bendrą turtą. Ordinas ypač plėtėsi XIII a., turėjo apie 4500 vienuolynų. Ordino teises 1446 m. patvirtino popiežius Eugenijus IV.Name. Chanoines-du-latran.com (tikrinta 2025-11-25).

 Lietuvoje 

XVII–XVIII a. LDK įkurti 6 Laterano kanauninkų vienuolynai. Vilniuje veikė 1638–1864 m. Čia buvo Lietuvos ir Rusijos Laterano kanauninkų provincijos centras 1796–1864 m. Po 1830–1831 m. ir 1863–1864 m. sukilimų caro valdžia visus vienuolynus buvusioje LDK teritorijoje uždarė.

 Šaltiniai 

Kategorija:Katalikų vienuolių ordinai